गोतस्करों ने चलाई गोली, एक गिरफ्तार, दो फरार
भैंसवालगांव के पास गोतस्करों को रोकने पर तस्करों ने गोरक्षकों पर गोली चला दी। गोरक्षकों ने एक तस्कर को पकड़ लिया और पुलिस को सौंप दिया। दो तस्कर गाड़ी छोड़कर फरार हो गए। पुलिस ने आरोपी को कोर्ट में पेशकर न्यायिक हिरासत में भेज दिया है। घटना मंगलवार रात 10:30 बजे की है।
बराना निवासी संदीप सैनी ने बताया कि मंगलवार को सूचना मिली कि गोतस्कर गाड़ी में लादकर एक गाय लेकर जा रहे है। वह गाय को मारने के लिए ले जा रहे है। इस पर गोरक्षक दल के सदस्य ने भौंसवाल गांव के पास नाका लगा दिया। करीब 10:20 बजे टाटा 407 गाड़ी आई। उन्होंने गाड़ी को रोकना चाहा। लेकिन तस्करों ने उनपर गोली चला दी और गाड़ी लेकर फरार हो गए। तस्करों का पीछा किया। तस्कर गाड़ी छोड़कर फरार हो गए। उन्होंने एक आरोपी को पकड़ लिया। जिसकी पहचान मुशर्रफ निवासी गढ़ी बेसिक के रूप में हुई। दो आरोपी फरार भैंसवाल पर सफल रहे। वहीं सूचना मिलने पर सदर थाना पुलिस भी मौके पर पहुंच गई। पुलिस ने मुशर्रफ को हिरासत में ले लिया।
मुशर्रफ ने बताया कि भागने वाले दो आराेपी बलहेड़ा, घरौंडा निवासी पम्मा गुलफान है। वह गाय को मारने के लिए लेकर जा रहे थे। मामले की जांच कर रहे एसआई सतबीर ने बताया कि पुलिस ने संदीप की शिकायत पर तीनों आरोपियों के खिलाफ जानलेवा हमला गाय एक्ट में केस दर्ज कर लिया है। गाय को गोशाला में छोड़ दिया है।
hin_Deva hin_Deva hin_Deva hin_Deva